МОТИВИ КЪМ ПРОЕКТ ЗА ИЗМЕНЕНИЕ И ДОПЪЛНЕНИЕ НА ПРАВЛНИКА ЗА РЕДА ЗА ПОДАВАНЕ НА ПРЕДЛОЖЕНИЯ И ВЗЕМАНЕ НА РЕШЕНИЯ ОТ ОБЩИНСКИ СЪВЕТ ЗА ИЗГРАЖДАНЕ НА ПАМЕТНИЦИ, МОНУМЕНТИ, ПАМЕТНИ ПЛОЧИ И ДРУГИ НА ТЕРИТОРИЯТА НА ОБЩИНА БУРГАС


Причини, които налагат приемането на предложения Проект.
С решение по точка единствена от дневния ред на проведеното на 04.12.2015. заседание (Протокол №4), Общински съвет – Бургас е приел  Правилник за организация и дейността на Общински съвет и взаимодействието му с общинската администрация на Община Бургас. С разпоредбата на чл.18, ал.3, т.4 и т.12  от Правилника са създадени Постоянна комисия по образование и вероизповедание и Постоянна комисия по  култура и читалищна дейност. В предходния Правилник за организация и дейността на Общински съвет и взаимодействието му с общинската администрация на Община Бургас (мандат 2011-2015 г.), действащ към 10.11.2015 г., същите тези комисии са съществували като   Постоянна комисия по образование и наука и Постоянна комисия по култура, туризъм, вероизповедания и читалищна дейност. 
На заседанието, проведено на 25.03.2014 г., отразено в Протокол №34, с решение по т.4 от дневния ред Общински съвет – Бургас е приел Правилник за реда за подаване на предложения и вземане на решения от Общинския съвет за изграждане на паметници, монументи, паметни плочи и други на територията на Община Бургас. Текстът на чл.11 от цитирания Правилник гласи: „Искането за изграждане на паметник, придружено с резултата от общественото обсъждане се обсъжда на заседание на Постоянните комисии по „Култура, туризъм, вероизповедания и читалищна дейност“, „Устройство на територията“ и „образование и наука“, които изготвят проект за решение. Проектът за решение се внася от председателя на комисията по „Култура, туризъм, вероизповедания и читалищна дейност“ за разглеждане на заседание на Общински съвет.“
С оглед коригиране наименованието на Постоянна комисия по образование и вероизповедание и Постоянна комисия по  култура и читалищна дейност в  чл.11 от Правилника за реда за подаване на предложения и вземане на решения от Общинския съвет за изграждане на паметници, монументи, паметни плочи и други на територията на Община Бургас се налага предлаганото изменение.. 

Цели, които се поставят с предложения Проект и очаквани резултати. 
В резултат на приемане на Проекта за изменение и допълнение на Правилника за реда за подаване на предложения и вземане на решения от Общинския съвет за изграждане на паметници, монументи, паметни плочи и други на територията на Община Бургас се очаква да се подобри организацията и работата на съвета.

Финансови и други средства, необходими за прилагане на новият правилник.
За прилагане на Проекта за изменение и допълнение на Правилника за реда за подаване на предложения и вземане на решения от Общинския съвет за изграждане на паметници, монументи, паметни плочи и други на територията на Община Бургас не са необходими финансови средства.

 Анализ за съответствие с правото на Европейския съюз.
Настоящите допълнения и изменения на Правилника за реда за подаване на предложения и вземане на решения от Общинския съвет за изграждане на паметници, монументи, паметни плочи и други на територията на Община Бургас са в пълно съответствие с европейското  законодателство, спазвайки в пълнота разпоредбите и целите на националното и местно законодателство.

